**KUTSESTANDARD**

**Puidutöötleja, tase 3**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutsenimetus** | **Eesti kvalifikatsiooniraamistiku (EKR) tase** |
| *Puidutöötleja, tase 3* | *3* |

**A-osa**

**TÖÖ KIRJELDUS**

|  |
| --- |
| **A.1 Töö kirjeldus** |
| Puidutöötleja, tase 3 on üldise ettevalmistusega tööline puidutöötlusettevõtete abi- ja põhitööprotsessides (sae-, höövli-, spooni-, vineeri-, liimpuitmaterjalide- ja mööblitööstus, sh pehmemööblitööstus, puitmaju tootvad ettevõtted jne).  Puidutöötleja, tase 3 töötab üldjuhul tuttavas olukorras iseseisvalt, keerulisemate tööülesannete puhul vajab juhendamist.  Töötab reeglina meeskonna liikmena.  Puidutöötluse töökeskkond võib olla mürarohke. Töö nõuab füüsilist pingutust, töötempo on vahelduv.  Sama kutseala kutsed on puidupingioperaator, tase 3, puitmajaehitaja, tase 3, puidupingioperaator, tase 4 ning tisler, tase 4. |
| Ettepanekud: |
| **A.2 Tööosad** |
| A.2.1 Tööprotsessi kavandamine ja materjalide ettevalmistamine  A.2.2 Puittoodete valmistamine, komplekteerimine ja pakendamine |
| Ettepanekud: |
| **Valitavad tööosad** |
| A.2.3 Puitehistöö  A.2.4 Pehmemööbli karkassi koostamine  A.2.5 Ehituslaudsepatoodete valmistamine  A.2.6 Puithoone karkassi ja karkassielementide valmistamine  A.2.7 Puittoodete parandamine  A.2.8 Puittoodete tööstuslik lõiketöötlemine  A.2.9 Puittoodete tööstuslik viimistlemine  A.2.10 Puittoodete tööstuslik pealistamine |
| Ettepanekud: |
| **A.3 Kutsealane ettevalmistus** |
| Puidutöötleja, tase 3 on läbinud erialase kutseõppe. Kutseoskused võivad olla omandatud ka praktilise töö käigus. |
| Ettepanekud: |
| **A.4 Enamlevinud ametinimetused** |
| Puidutööline, puiduettevõtte/puidutööstuse tööline. |
| Ettepanekud: |
| **A.5 Regulatsioonid kutsealal tegutsemiseks** |
| Regulatsioonid puuduvad. |
| **A.6 Tulevikuoskused** |
| Ettepanekud: |

**B-osa**

**KOMPETENTSUSNÕUDED**

|  |
| --- |
| **B.1. Kutse struktuur** |
| Puidutöötleja, tase 3 kutse taotlemisel tuleb tõendada üldoskused B.2, kohustuslikud kompetentsid B.3.1 - B.3.2 ning vähemalt üks valitav kompetents B.3.3 – B.3.10 hulgast. |

|  |
| --- |
| **B.2. Puidupingioperaator, tase 3****üldoskused** |
| 1. Täidab keskkonnakaitse, töötervishoiu ja tööohutusnõudeid puiduettevõttes; 2. järgib tööga seonduvaid õigusakte, ettevõtte sisekorraeeskirju ning üldiseid eetilisi tõekspidamisi ja väärtusi; 3. võtab vastu asjakohaseid otsuseid vastavalt etteantud nõetele ja vastutab enda töö tulemuste eest; 4. kasutab tööaega, töövahendeid ja materjale säästlikult ning praaki vältides, teavitab ilmnenud puudustest otsest juhti; 5. tegutseb meeskonna liikmena ühiste eesmärkide saavutamisel ja saab aru oma rollist meeskonnas ja tööosa olulisusest ettevõtte tehnoloogiaprotsessis; 6. suhtleb töökaaslastega lugupidavalt ja austavalt ning käitub vastastikust suhtlemist toetaval viisil; 7. kasutab võimalusi enesearendamiseks ning oma oskuste täiendamiseks vastavalt oma töö iseloomule; 8. kasutab igapäevatöös arvutit ’algtasemel kasutaja’ tasemel (vt lisa 1 – Digipädevuse enesehindamise skaala); 9. tegutseb õnnetusjuhtumi puhul vastavalt ettenähtud korrale. |
| Ettepanekud: |

|  |
| --- |
| **B.3 Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1 Tööprotsessi kavandamine ja materjalide ettevalmistamine** | **EKR tase 3** |
| 1. Tutvub tööülesande täitmiseks vajaliku dokumentatsiooniga ning vajadusel täpsustab tööülesande sisu; 2. loeb lihtsamaid tööjooniseid ja visandab eskiise; 3. kavandab oma tegevuse tööprotsessi täitmiseks lähtudes tööülesandest; 4. valib vastavalt tööülesandele (töökäsk, tööjoonis, tükitabel ja tehnoloogiakaart) toorikud, abimaterjalid ja vajalikud töövahendid (tööpingid, käsitöövahendid, elektri- ja pneumotööriistad ning surveseadmed, mõõtmis- ja kontrollimisvahendid jne) ning hindab nende seisundit; 5. valmistab ette oma vahetu töökoha lähtudes tööülesandest (arvestades materjali kogust, töövõtete ratsionaalset sooritamist ja ergonoomikat jne); 6. korrastab ja puhastab tööpinki, töövahendeid, seadmeid ja töökohta ning teeb vajadusel lihtsamaid hooldustöid (käsitööriistade teritamine jne); 7. koostab toorikute paketid (materjali kuivatamiseks, transpordiks jne); 8. valmistab ette ning hoiab korras ladustamiskohad ja kasutatavad seadmed (käsitranspordiseadmed: käru, kahveltõstuk, kahvelkäru, kuivatuskärud jne); 9. ladustab materjalid (paigutab transpordivahendile, toimetab need ettenähtud kohta ning vajadusel virnastab need nõuetekohaselt) ning täidab dokumentatsiooni (materjal, toote kirjeldus, kogus jne). | |
| Ettepanekud: | |
| **B.3.2 Puittoodete valmistamine, komplekteerimine ja pakendamine** | **EKR tase 3** |
| 1. Mõõdab, märgib ja märgistab töödeldavat materjali ja toorikuid lähtudes tööjoonisest ja töötlemisviisist; 2. valmistab detaile ja lihtsamaid seotisi (puit-, kruvi-, naelseotised) kasutades käsitööriistu; 3. seadistab tavatööpingi (saag-, höövel-, puur-, frees- ja lihvpingi) ja töötab erinevatel seadistatud puidutöötluspinkidel; 4. valmistab saematerjalist latt-toorikuid ning liimib need lihtsamaid survevahendeid kasutades liimkilbiks; 5. sooritab lihtsamaid pealistustöid käsitöövahenditega; 6. teostab alakoostude ja toodete (sahtlid, jalaraamid jne) kokkupaneku kasutades käsisuruteid lähtuvalt tehnilisest dokumentatsioonist; 7. valmistab viimistletava pinna ette (krundib, kohtpahteldab, lihvib, eemaldab tolmu jne); 8. viimistleb käsitsi puittooteid (vahatab, õlitab, peitsib, lakib, värvib jne); 9. kontrollib toote, detaili või koostu mõõtmeid ja kvaliteeti ning võrdleb tulemusi etteantud nõuetega, valides sobivad mõõte- ja kontrollimisvahendid; 10. komplekteerib ja pakendab pool- ja valmistooteid, enne pakendamist hindab toodete vastavust kvaliteedinõuetele. | |
| Ettepanekud: | |

**VALITAVAD KOMPETENTSID**

|  |  |
| --- | --- |
| **B.3.3 Puitehistöö** | **EKR tase 3** |
| 1. Koostab eseme valmistamise kava; 2. valmistab eseme lähtudes kavandist kasutades põhilisi puitehistöö tehnikaid (vestmine, saagimine, hööveldamine, puurimine jne). | |
| Ettepanekud: | |
| **B.3.4 Pehmemööbli karkassi koostamine** | **EKR tase 3** |
| 1. Komplekteerib joonise põhjal detailid pehmemööbli karkassi koostamiseks; 2. koostab detailidest karkassi. | |
| Ettepanekud: | |
| **B.3.5 Ehituslaudsepatoodete valmistamine** | **EKR tase 3** |
| 1. Valmistab ehituslaudsepatoodete (puittrepp, uksed, aknad jne) lihtsamaid detaile; 2. koostab lihtsamaid laudsepatooteid ja osaleb paigaldamisel meekonnaliikmena. | |
| Ettepanekud: | |
| **B.3.6 Puithoone karkassi ja karkassielementide valmistamine** | **EKR tase 3** |
| 1. Valmistab karkassielementide lihtsamaid detaile; 2. koostab karkassielemente kasutades tappseotisi, nael-, kruvi-, polt- ja naagelliiteid. | |
| Ettepanekud: | |
| **B.3.7 Puittoodete parandamine** | **EKR tase 3** |
| 1. Hindab taastatava toote (v.a ehituskonstruktsiooni osad) seisundit, kavandab tööprotsessi ja valib vajalikud materjalid; 2. parandab või asendab puittoote vigased detailid ja seotised ning viimistleb käsitsi toote pinnad. | |
| Ettepanekud: | |
| **B.3.8 Puittoodete tööstuslik lõiketöötlemine** | **EKR tase 3** |
| 1. Valmistab  puittooteid tööstuslikel puidulõikepinkidel (saagpink, nelikanthöövelpink, tapilõikepink, puurpink); 2. hindab detaili ja toote kvaliteeti ning sorteerib materjali vastuvõtmisel. | |
| Ettepanekud: | |
| **B.3.9 Puittoodete tööstuslik viimistlemine** | **EKR tase 3** |
| 1. Viimistleb lihtsamaid detaile ja tooteid tööstuslikel viimistlusseadmetel; 2. ladustab viimistletud detailid kattetahkumiseks. | |
| Ettepanekud: | |
| **B.3.10 Puittoodete tööstuslik pealistamine** | **EKR tase 3** |
| 1. Koostab spoonisärgi ja pealistab laipindu tööstuslikel seadmetel; 2. pealistab kilpdetailide servpindu tööstuslikel seadmetel. | |
| Ettepanekud: | |

**C-osa**

**ÜLDTEAVE JA LISAD**

|  |  |
| --- | --- |
| **C.1 Teave kutsestandardi koostamise ja kinnitamise kohta ning viide ametite klassifikaatorile** | |
| 1. Kutsestandardi tähis kutseregistris | Täidab kutseregistri töötaja |
| 1. Kutsestandardi koostajad: | Tarmo Kalmann, Astangu Kutserehabilitatsiooni Keskus  Ants Tarraste, Tallinna Ülikool  Tenno Teder, AS Standard  Aivo Kimber, Thermory AS  Andres Veel, Eesti Puitmajaliit  Eneli Org, Eesti Mööblitootjate Liit |
| 1. Kutsestandardi kinnitaja | Metsanduse Kutsenõukogu |
| 1. Kutsenõukogu otsuse number |  |
| 1. Kutsenõukogu otsuse kuupäev |  |
| 1. Kutsestandard kehtib kuni |  |
| 1. Kutsestandardi versiooni number |  |
| 1. Viide Ametite Klassifikaatorile (ISCO 08) |  |
| 1. Viide Euroopa kvalifikatsiooniraamistikule (EQF) |  |
| **C.2 Kutsenimetus võõrkeeles** | |
| Inglise keeles Wood Processor | |
| X keeles | |
| X keeles | |
| **C.3 Lisad** | |
| Lisa 1 [Digipädevuste enesehindamise skaala](https://www.kutsekoda.ee/wp-content/uploads/2019/04/Digipädevuste-enesehindamise-skaala.pdf) | |